**Cenník**

(Ceny sú s DPH)

Zmena cien vyhradená.

2012 – 2013

Pre poplatkový lov zveri poľovnými hosťami v poľovnom revíry Modrý Kameň .

Všeobecné podmienky:

(platné od 01.04.2012 – 31.03.2013)

1. Záujemcovia o poplatkový lov zveri si podajú objednávku na Poľovné združenie Modrý Kameň, kde bude presne definovaný druh zveri, veková trieda, termín poľovačky.

2. Do 7 dní od obdržania potvrdenia objednávky, záujemca uhradí zálohu vo výške 1/3 z odstrelovej taxy. Na základe prijatej zálohy bude poľovnému hosťovi vystavená pozvánka na poľovačku.

3. Po obdržaní pozvánky na poľovačku sa hosť prihlási na tel. čísle uvedenom na pozvánke za účelom dohodnutia presných podmienok poplatkového lovu.

4. V dohodnutom termíne sa hosť dostaví do Modrého Kameňa na dopredu dohodnuté miesto, kde predloží pozvánku na poľovačku, poľovný lístok a zbrojný preukaz. Poľovnícky hospodár vypíše poľovníkovi povolenku na lov a určí poľovného sprievodcu.

5. Ubytovanie poľovného hosťa bude zabezpečené podľa dohody .

6. Hodnotenie trofeje bude vykonané za prítomnosti poľovného hosťa v čerstvom stave do 24 hod. po vyvarení metódou CIC. Prípadné reklamácie musia byť uplatnené pri vystavení zápisu o love.

7. Za ulovenie alebo postrelenie zveri, ktorej lov nebol sprievodcom povolený, bude účtovaná 100% prirážka z poplatku za lov.

8. Pri spoločných poľovačkách na diviaky je možné písomne dohodnúť paušálnu cenu.

9. Za použitie dopravných prostriedkov počas poľovačiek sa budú účtovať nasledovné sadzby:

terénne auto 0,50 EUR/km, osobné auto 0,50 EUR/km. Počas spoločných poľovačiek na diviačiu zver a bažanty je cena za dopravu terénnym autom už zahrnutá v dennom organizačnom poplatku a neúčtuje sa osobitne.

11. Ak poľovný hosť odmietne výstrel na objednanú a sprievodcom určenú zver, poľovačka sa okamžite ukončí a účtuje sa poplatok:

Jeleň 85,-€

Jelenica, jelienča 70,-€

Srnec 85,-€

Srna, srnča 35,-€

Diviačia zver 85,-€

12. V prípade chybeného výstrelu sa účtuje poplatok za chybený výstrel:

Jeleň 200,-€

Jelenica, jelienča 85,-€

Srnec 85,-€

Srna, srnča 35,-€

Diviačia zver 85,-€

13. Poplatok za postrelenie sa účtuje, keď sa na nástrele nájde farba postrelenej zveri. Účasť hosťa na dohľadávke je vítaná:

Jeleň 835,-€

Jelenica, jelienča 170,-€

Srnec 185,-€

Srna, srnča 50,-€

Diviak 485,-€

Diviačica 250,-€

Lanštiak prasa 85,-€

Jazvec 50,-€

Líška 7,-€

Pri úspešnej dohľadávke sa k odstreľovej taxe priúčtuje poplatok, za každú začatú jednu hodinu dohľadávky 19,-€. Dohľadávka postrelenej zveri, pokiaľ je postrelenie uvedené v zápise o love, môže pokračovať aj po odchode poľovného hosťa. V prípade dohľadania bude trofej obodovaná a po uhradení rozdielu medzi poplatkom za postrelenie a za odstrel, bude strelcovi trofej vydaná. Pri neúspešnej dohľadávke sa účtuje poplatok 70,-€.

14. Denný poplatok za každého poľovného hosťa na spoločnej poľovačke na diviaky 100,-€.

Pri spoločných poľovačkách sa chybný výstrel neúčtuje.

15. Doprovod poľovného hosťa na jeden deň sa účtuje: 50,-€

16. Úprava trofeje, olúpenie, vyvarenie, vyčistenie a vybielenie sa účtuje:

Jeleň – parohy s lebkou 90,-€

Srnec – parôžky s lebkou 60,-€

Diviak – kly 40,-€

Líška, jazvec – koža, lebka 75,-€

17. Po ukončení poľovníckej akcie poverený pracovník vyhotoví zápis o love, ktorý slúži ako podklad pre zúčtovanie akcie. Zápis o love podpisuje aj poľovný hosť. Na základe zápisu o love sa vykoná zúčtovanie poľovníckej akcie. Poľovný hosť vyčíslenú sumu uhradí v hotovosti .

Na základe finančného vyrovnania poľovníckej akcie bude strelcovi vydaná trofej.

18. Všetky ceny v tomto cenníku sú uvedené s 20% DPH.

**Odstreľové taxy jednotlivých druhov zveri, podľa veku,**

**pohlavia a bodovej hodnoty.**

1. Zver jelenia:

Doba lovu: 01.09. - 31.12.

Ruja približne: 10.09. - 05.10.

Vrchol ruje: 25.09. - 30.09.

Cieľový vek jeleňa je 11 rokov.

Jeleň od 2 do 10 rokov – len výrad

Jeleň 11 rokov a viac - všetky

Jelenica, jelienča - všetky

**Odstrelové taxy:**

Jelenica, jelienča, ihličiak 115,-€

Jeleň do 140,00 bod. CIC 600,-€

 145,00 bod. CIC 650,-€

 150,00 bod. CIC 690,-€

 155,00 bod. CIC 800,-€

 160,00 bod. CIC 900,-€

 165,00 bod. CIC 1 100,-€

 od 170,00 bod. CIC do 189,99 bod. CIC 1 250,-€ + 35 €

 od 190,00 bod. CIC do 209,99 bod. CIC 2 530,-€ + 55 €

 210,00 bod. CIC 4 500,-€ + 200 €

Medailové hodnoty: bronz od 170CIC

 striebro od 190 CIC

 zlato od 210 CIC

Koža z jeleňa: 152,-€

150 CIC 3,4 – 4,7 KG 180CIC 5,4 – 7,0 KG

160CIC 3,6 – 5,4 KG 190 CIC 6,1 – 8,5 KG

170 CIC 4,5 – 6,5 KG 210 CIC 7,9 – 10 KG

2. Zver srnčia

Doba lovu:

Srnec: 16.05. -30.09.

Srna, srnča: 01.09. -30.11.

Ruja približne: 15.07. -10.08.

Cieľový vek srncov je 6 rokov.

Srnec : 1 – 5 rokov - len výrad

 od 6 rokov - všetky srnce

**Odstrelové taxy:**

Srna, srnča 50,-€

Srnec ihličiak 70,-€

Srnec do 90,00 bod. CIC 330,-€

 95,00 bod. CIC 450,-€

 100,00 bod. CIC 550,-€

 105,00 bod. CIC 750,-€

 110,00 bod. CIC 850,-€

 115,00 bod. CIC 1 150,-€

 120,00 bod. CIC 1 500,-€

Za každý začatý bod

 120,01 – 130,00 CIC +150,-€

 130,01 - CIC +190,- €

Spresnenie konkrétnej ceny za trofej sa uskutoční ohodnotením a interpoláciou v rozpätí uvedených hodnôt.

Srnec abnormalita, raritná trofej 570,- €

Medailové hodnoty: bronz od 105 CIC

 Striebro od 115 CIC

 zlato od 130 CIC

Koža: 35,-€

3. Zver diviačia

Doba lovu 16.07. - 31.12.

Spoločné poľovačky 01.10. - 31.12.

Denný (stanovištný) poplatok na spoločnej poľovačke j 100 €/ osoba

Odstrelové taxy:

Prasa 80,- €

Lanštiak do 50 kg, po vyvrhnutí s hlavou 150,- €

Diviak do 100,00 bod CIC 500,- €

 105,00 bod CIC 599,- €

 110,00 bod CIC 699,- €

 115,00 bod CIC 1 099,- €

 120,00 bod CIC 1 499,- €

Za každý začatý bod nad 120 bod CIC +150,-€

Spresnenie konkrétnej ceny za trofej sa uskutoční ohodnotením a interpoláciou v rozpätí uvedených hodnôt.

Medailové hodnoty: bronz od110 CIC

 striebro od 115 CIC

 zlato od120 CIC

Koža z diviaka: +150,-€

Koža z diviačaťa, lanštiaka, diviačice +40,- €

4. Ostatné druhy poľovnej zveri

 V našom revíri je možné poľovať aj na nasledovné druhy poľovnej zveri:

Druh doba lovu odstreľová taxa

Jazvec 01.09. – 30.11. 142,50 €

 Líška celý rok 16,15 €

5. Cena mäsa – zveriny

Mäso sa predáva v koži po vyvrhnutí a odrezaní hlavy a ratíc. Diviačia zverina sa predáva s hlavou a raticami.

Jelenina: 4,-€

Srnčie mäso: 5,-€

Diviačie mäso: 3,-€

6. Storno poplatky:

Záväzne objednaná a potvrdená poľovačka môže byť odrieknutá najneskôr 14 dní pred dohodnutým termínom poľovníckej akcie. V prípade nedodržania termínu sa účtuje storno poplatok vo výške prijatej zálohy.